


Organizačné pokyny pre frekventantov DPŠ v akademickom roku 2026/2027


1. Počas celého štúdia odporúčame sledovať webovú stránku ku štúdiu a webovú stránku k DPŠ, na ktorej nájdete všetky potrebné informácie k štúdiu (harmonogram akademického roka, študijné plány, smernicu k DPŠ, predmety, informácie ku záverečnej skúške a záverečnej práci a pod.).

2. ZÁPIS na štúdium a prihlásenie na predmety (do rozvrhu) vybavuje študijný referent (dr. Martin Čičilla), nie je potrebné vykonať žiadne úkony. Je však nutné skontrolovať si osobné údaje v AISe a v prípade zmien tieto oznámiť študijnému referentovi. Prístupové údaje do systému AIS sú v dolnej časti dekrétu o prijatí; pre študentov, ktorí absolvovali základný modul na FiF UK platia minuloročné prístupové údaje. 

3. KOMUNIKÁCIA na fakulte prebieha zásadne prostredníctvom univerzitného e-mailového konta. Pokyny pre jeho používanie sú v dekréte o prijatí.

Kontaktnou osobou:
· pre základný modul DPŠ (denná aj externá forma) je dr. Janka Medveďová - janka.medvedova@uniba.sk
· pre rozširujúci modul DPŠ (denná aj externá forma) odboroví didaktici – ich zoznam je dostupný na webovej stránke v dolnej časti - koordinátori DPŠ
· pre administratívne záležitosti externých aj denných študentov DPŠ – PhDr. Martin Čičilla (martin.cicilla@uniba.sk)

4. VÝUČBA pre denných aj externých študentov DPŠ (základný + rozširujúci modul) sa začína 26. septembra 2026 (sobota) dištančne (online) v MS TEAMS:
· o 10:oo hod. prebehne inštruktáž pre študentov základného modulu,
· o 11:00 hod. prebehne inštruktáž pre študentov rozširujúceho modulu.
Obidve inštruktáže prebehnú prostredníctvom online stretnutia v MS TEAMS, kde budete mať v kalendári nastavenú schôdzu, na ktorú sa pripojíte. Platformu MS TEAMS si nainštalujete cez Vaše univerzitné mailové konto, ktoré Vám je pridelené a na schôdzu sa pripojíte (cez „Join“) v kalendári - postupujete podľa manuálu dostupného tu (podstatné sú body 1 a 3). V prípade akýchkoľvek problémov kontaktujte dr. Janku Medveďovú: janka.medvedova@uniba.sk.
  Frekventanti DPŠ sú povinní absolvovať min. 80% výučby. 
5. ŠTUDIJNÉ PLÁNY DPŠ sú dostupné v AISe alebo na webe k DPŠ (Predmety a študijné plány).

6. SMERNICA K DPŠ je dostupná na webovej stránke k DPŠ (Všeobecné informácie k DPŠ).

7. PEDAGOGICKÁ PRAX 1 a 2 á 20 hod. pre študentov rozširujúceho modulu sa realizuje v zimnom aj letnom semestri; viac informácií Vám poskytne odborový didaktik. Študenti, ktorí vykonávali, resp. súbežne so štúdiom vykonávajú pedagogickú činnosť, môžu písomne požiadať odborového didaktika o uznanie pedagogickej praxe. Rozsah uznanej pedagogickej praxe je v kompetencii odborového didaktika. 
8. ZÁVEREČNÁ PRÁCA: Témy záverečných prác základného modulu DPŠ zverejňuje Katedra pedagogiky na svojej webovej stránke najneskôr do 31. októbra príslušného akademického roka. Študent je povinný prihlásiť sa na tému práce najneskôr do 15. novembra u konzultanta práce. Študent si po dohode s vyučujúcimi môže zvoliť vlastnú tému záverečnej práce. Minimálny rozsah záverečnej práce základného modulu DPŠ je 36 000 znakov vrátane medzier. Témy záverečných prác rozširujúceho modulu DPŠ zverejňuje katedra, na ktorej študent študuje didaktiku predmetu, na svojej webovej stránke najneskôr do 31. októbra príslušného akademického roka. Študent je povinný prihlásiť sa na tému práce najneskôr do 15. novembra u konzultanta práce. Študent si po dohode s didaktikom katedry môže zvoliť vlastnú tému záverečnej práce. Minimálny rozsah záverečnej práce rozširujúceho modulu DPŠ je 36 000 znakov vrátane medzier. Zadanie záverečnej práce bude zverejnené v AISe do 15. decembra (v kompetencii konzultanta). 

9. Upozorňujeme prijatých na základný modul, že POKRAČOVANIE V ŠTÚDIU cez rozširujúci modul na akademický rok 2027/2028 je možné až po opätovnom podaní PRIHLÁŠKY. V prihláške je potrebné vyplniť všetky požadované údaje, inak nebude akceptovaná. Prihlášku je potrebné podať do 30. júna 2027 aj v prípade, že záverečnú skúšku budete absolvovať v auguste (dovtedy budete prijatí podmienečne). Viac informácií sa nachádza tu:
https://fphil.uniba.sk/pk/dps/. Sú tu zverejnené všetky programy rozširujúceho modulu otvárané v akademickom roku 2027/2028. 

10. Otvárané programy rozširujúceho modulu DPŠ sú aktualizované každoročne, t. zn., fakulta si vyhradzuje právo program neotvárať. Upozorňujeme, že nie všetky rozširujúce moduly a ich formy musia byť otvorené, odporúčame  preto pozrieť si  ich zoznam vopred. 





